Филадельфи Севенти Сиксерс

Филадельфи Севентисиксерс () нь Америкийн Пеннсилвани муж улсын Филадельфи хотын мэргэжлийн сагсан бөмбөгийн баг юм. Үндэсний Сагсан Бөмбөгийн Холбооны Дорно бүсийн Атлантик дивизонд харьяалагддаг. НБА-гийн хамгийн урт түүхтэй багуудын нэг болох Сиракюз Нэшналсийн үргэлжлэл юм. Филадельфи хот уруу нүүснээрээ нэрээ солих болж, санал асуулга явуулсан дүнд Волтер Сталбергийн санал болгосон "Севентисиксерс" нэр шалгарсан байна. Энэ нэр нь Английн түрэмгийллээс хамгийн анх Филадельфи тусгаар тогтнолоо зарласан 1776 оноор нэрлэсэн юм. Хэвлэлийнхэн тэднийг "Sixers" хэмээн хочлон бичсэн ба багийн удирдлага хоёр нэрийг маркетингдаа ашиглах болжээ.

НБА дотор 76-чууд арвин түүхтэй багуудын нэг бөгөөд НБА-гийн алдарт тоглогчид болох Уилт Чемберлэн, Мозес Мэлоун, Жюлиус Эрвинг, Чарьлз Баркли болон Аллен Айверсон нар тоглож байлаа. Тэд анх Сиракюз Нэшналс нэртэйгээр лигт түрүүлж, нийт гурван удаа аварга болсон. Хоёр дахь удаагаа аварга болоход Чемберлэн, гурав дахь удаагаа аварга болоход Мозес Мэлоун, Жюлиус Эрвинг нар багт байжээ. 2001 онд Айверсоны тусламжтайгаар дахин финалд хүрсэн боловч Л.А. Лэйкерс багт 4-1-ээр хожигдсон юм. 

 Цахим холбоос 

 Албан ёсны цахим хуудас 


Ангилал:АНУ-ын сагсан бөмбөгийн клуб
Ангилал:Үндэсний Сагсан Бөмбөгийн Холбоо
Ангилал:Филадельфийн спортын клуб
Ангилал:1946 онд байгуулагдсан